Харис и Клиболд пишат много за това как ще извършат клането, но по-малко защо. Лист, намиращ се в спалнята на Харис, съдържа почти всеки детайл, който момчетата планират да направят след 5:00 ч. сутринта на 20 април 1999 г. В записките, двамата често пишат за събития като бомбата в Оклахома Сити, обсадата на Уейкоу, войната във Виетнам и други подобни събития, включително размирици и бележки за това как искат да „преодолеят“ тези събития, съсредоточавайки се особено върху това, което Тимъти Маквей извършва в Оклахома Сити. Споменават как биха искали да оставят трайно впечатление на света с този вид насилие.